Ekonomie ly onder stakings | Nuus24
Kaapstad – Die minister van finansies, Pravin Gordhan, het Donderdag in sy mediumtermyn-begrotingsrede in die parlement gesê Suid-Afrika se ekonomie sal vanjaar na verwagting met 2,5% groei.Die staat het besluit om nie sy beplande besteding vir vanjaar te verhoog nie, het Gordhan aangedui. Staatsbesteding het die afgelope dekade verdubbel.Die tesourie het ook daarop gewys dat swakker ekonomiese omstandighede sal veroorsaak dat R5 miljard minder belasting in die lopende boekjaar ingesamel sal word as wat verwag is.Groeivooruitsigte is verlaag, veral weens die uitwerking van die Marikana-tragedie, wat volgens die tesourie oor die volgende drie jaar swaar op die land sal weeg.Gordhan het gesê die ekonomie sal slegs noemenswaardige vooruitgang maak as die regering hard werk om orde in die arbeidsmark te herstel.Hy het gesê maatreëls sal ingestel word om onwettige stakings te voorkom.Hieronder volg van die belangrikste elemente van die begrotingsoorsig:Begroting in 'n neutedop:* Suid-Afrika se ekonomie behoort vanjaar met sowat 2.5% te groei;* Die styging in besteding is beperk tot 'n koers van 2.9%;* Die regering het hulpbronne ter waarde van R40 miljard hertoegewys;* Stedelike munisipaliteite sal voortaan vir die funksies van menslike nedersettings en vervoer verantwoordelik wees.* Altesaam R418 miljard sal volgende jaar aan provinsies toegewys word; * Totale regeringsbesteding het in 2011/12 altesaam R964 miljard beloop.– Volg Nuus24 op Twitter.
Lees meer oor: pravin gordhan | ekonomie | begrotings | stakings VOLGENDE OP NUUS24X